રામોલ પોલીસ સ્ટેશનની સર્વેલન્સ સ્કવોડ ગઇ કાલે પેટ્રોલિંગમાં હતી ત્યારે રામોલ વિસ્તારમાં આવેલ શિવાલિક બંગલોઝ પાસે એક યુવક જાહેરમાં ફટાકડા ફોડતો હતો. પોલીસે ફટાકડા ફોડનાર યુવકની ધરપકડ કરી હતી અને તેને પોલીસ સ્ટેશનમાં લાવ્યા હતા. પોલીસે ફટાકડા ફોડનાર જીતુભાઇ પંચાલ (રહે. સત્યમ આવાસ યોજના, વસ્ત્રાલ) નામના યુવક વિરુદ્ધમાં કમિશનરના જાહેરનામા ભંગનો ગુનો દાખલ કર્યો છે. પોલીસ ગેરકાયદે રીતે ફટાકડા ફોડવા મામલે ફરિયાદ નોંધી જરૂરી કાર્યવાહી કરી રહી હોવાથી સમાજમાં આ મુદ્દે થોડો ડર અને ગભરાટની લાગણી ફેલાયેલી છે પરંતુ તહેવારની મોજ માણવાના મૂડમાં રહેલા અમદાવાદીઓ બિન્દાસ્ત રીતે ફટાકડા ફોડી ઉજવણી કરી રહ્યા છે, તે પણ વાસ્તવિકતા છે.